আরব বিশ্ব: যেখানে কেউ কেউ ওসামা বিন লাদেনের জন্য শোক করছেন · Global Voices বাংলা ভার্সন
আরব বিশ্ব: যেখানে কেউ কেউ ওসামা বিন লাদেনের জন্য শোক করছেন
অনুবাদ প্রকাশের তারিখ 24 জুন 2011 8:33 GMT
এই পোস্ট ওসামা বিন লাদেনের মৃত্যু নিয়ে আমাদের বিশেষ কাভারেজ এর অংশ।
আরব বিশ্বের টুইটার ব্যবহারকারী অনেকেই আল কায়দার সাউদি নেতা ওসামা বিন লাদেনের মৃত্যুতে প্রশংসা আর স্মরণ করেছেন। এখানে বাহরাইন আর কুয়েতের ব্যবহারকারীদের টুইটের কিছু নমুনা রয়েছে, যারা বলছেন যে বিন লাদেন মারা যেতে পারে কিন্তু তার মতাদর্শ বেঁচে আছে।
আরবিতে একটা টুইট যেখানে বলা হয়েছে কোটি কোটি বিন লাদেন এখন জেগে উঠবে
যেসব মানুষের প্রতিক্রিয়া আমি তুলে ধরছি এখানে তাদের মতামত অবশ্যই সমগ্র আরব বিশ্বের মতামত হিসেবে ভাবার কারন নেই, যাদের প্রতিক্রিয়া অনেক কিছুই ধারন করে, আনন্দ থেকে অবিশ্বাস পর্যন্ত।
কুয়েতের মুবারক আল বাথালি টুইট করেছেন:
তিনি যদি মারা গিয়ে থাকেন তাহলে হয়রত মুহাম্মদ (সঃ) এর উম্মাহ (ইসলামিক সমাজ) আরো ১০০০ ওসামা পেয়েছে। ইসলামী ধর্ম একজন মানূষে এসে থেমে যাবে না। এটা একটা উম্মাহ যেটা যুগ যুগ ধরে বীরেরা ধারন করেছেন, নবীর আমল থেকে।
কুয়েতের ডঃ সাজেদ আল আবাদলি যুক্ত করেছেন:
ওসামা বিন লাদেন একজন ব্যক্তি না। ওসামা বিন লাদেন একজন মতাদর্শ। একজন মানুষ মারা গেছেন…কিন্তু মতাদর্শও কি মারা গেছে?
নাবিল আল আওয়াধি যুক্ত করেছেন:
বিন লাদেনের কিছু ধারনার সাথে আমাদের ভিন্ন মত থাকতে পারে কিন্তু আমি আল্লাহর কাছে প্রার্থনা করবো তাকে ক্ষমা করে তার আত্মাকে শান্তি দিতে আর তাকে শহীদ হিসাবে স্বাগত জানাতে। আর আইনি জিহাদের (যুদ্ধ) ব্যাপারে বলছি, এটা বিচারের দিন পর্যন্ত চলতে থাকবে।
বাইরাইনে ফাতেমা বুহাসসান জানিয়েছেন:
বিন লাদেন মারা যেতে পারেন কিন্তু তিনি কোটি কোটি মানুষ তৈরি করেছেন যাদের তিনি জিহাদের (ইসলামী ধর্মীয় যুদ্ধ) অনুভূতি দান করেছেন যার ফলে বিশ্ব কোটি কোটি বিন লাদেন তৈরি হয়েছে, যারা ওবামার মতো মানুষকে পরাজিত করতে পারবে।
ওদিকে বাহরাইনি মুবারক মাত্তার যুক্ত করেছেন:
আল কায়দার সাথে আমাদের যাবতীয় মতপার্থক্য সত্ত্বেও, আমরা একজন মুসলিম পুরুষের মৃত্যুতে গর্বিত যিনি সারা বিশ্বকে নাড়া দিতে সমর্থ হয়েছিলেন যখন সমগ্র আরব সেনা একত্র হয়ে তা করতে পারেনি।
আল্লাহ আপনার উপরে করুনা করুক ওসামা। আপনার মৃত্যুতে আমি খুশি হইনি…আপনি একমাত্র ছিলেন যিনি সেই যুগে ‘না’ বলেছিলেন যখন অন্য আরবরা ‘হ্যাঁ’ বলেছিল। #ওসামা# বিন লাদেন
বাহরাইনের ড: আদেল আব্দুল্লাহ জানিয়েছেন:
বিন লাদেন কোন মানুষ না বরং তিনি একজন আশ্চর্য ঘটনা। তার মৃত্যু হাজার হাজার মানুষকে খুশি করতে পারে আর যুক্তরাষ্ট্র মানবতার ঘৃণাকে দক্ষতার সাথে আকর্ষণ করতে পারে। একজনের মৃত্যু ধারনা বা মতবাদের মৃত্যু ঘটাতে পারেনা।
ফেসবুকে ‘আমরা সবাই ওসামা বিন লাদেন’ পাতার স্ক্রিন শট।
ইতোমধ্যে ফেসবুকে, আমরা সবাই ওসামা বিন লাদেন নামে সমর্থনের পাতা গজিয়ে উঠেছে।
মধ্যপ্রাচ্য আর উত্তর আফ্রিকা জুড়ে এই ধরনের প্রতিক্রিয়া জানার জন্য আমাদের সাইটে লক্ষ্য রাখুন।
লেখাটি পড়ুন এই ভাষায় Nederlands, Italiano, Malagasy, Français, Português, Español, Ελληνικά, English